ઈસ્લામાબાદ- પાકિસ્તાનની ચૂંટણીમાં નસીબ અજમાવી રહેલો મુંબઈના આતંકવાદી હુમલાનો માસ્ટર માઈન્ડ ગુનેગાર હાફિઝ સઈદ હાલમાં ચૂંટણી પ્રચારમાં વ્યસ્ત છે. મળતી માહિતી મુજબ ચૂંટણી પ્રચારના નામે પણ આતંકી હાફિઝ સઈદ પોતાના નાપાક ઈરાદાને અંજામ આપી રહ્યો છે. આ માટે હાફિઝે હવે સોશિયલ મીડિયાને માધ્યમ બનાવવાનું શરુ કર્યું છે. લાહોરમાં ગત 23 અને 24 જૂનના રોજ હાફિઝ સઈદે પોતાના આતંકી સંગઠન જમાત-ઉદ-દાવાની રાજકીય પાર્ટી મિલ્લી મુસ્લિમ લીગ માટે સોશિયલ મીડિયા કન્વેન્શન આયોજીત કર્યું હતું. આ બે દિવસીય વર્કશોપ દરમિયાન ફરી એકવાર હાફિઝ સઈદે પાકિસ્તાનના યુવાનોને ભારત વિરુદ્ધ ઉશ્કેર્યા હતા.